ประกาศกรมอุทยานแห่งชาติ สัตว์ป่า และพันธุ์พืชประกาศกรมอุทยานแห่งชาติสัตว์ป่า และพันธุ์พืชเรื่องการแจ้งการครอบครองงาช้างที่ได้มาก่อนวันที่พระราชบัญญัติงาช้าง พ.ศ. ๒๕๕๘ใช้บังคับ พ.ศ.๒๕๕๘ อาศัยอำนาจตามความในมาตรา ๗ วรรคสาม และมาตรา ๑๙ วรรคสามแห่งพระราชบัญญัติงาช้าง พ.ศ. ๒๕๕๘ อธิบดีกรมอุทยานแห่งชาติ สัตว์ป่า และพันธุ์พืชออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกรมอุทยานแห่งชาติ สัตว์ป่า และพันธุ์พืช เรื่องการแจ้งการครอบครองงาช้างที่ได้มาก่อนวันที่พระราชบัญญัติงาช้าง พ.ศ. ๒๕๕๘ใช้บังคับ พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ผู้มีไว้ในครอบครองซึ่งงาช้างอยู่ก่อนวันที่พระราชบัญญัติงาช้างพ.ศ. ๒๕๕๘ใช้บังคับแจ้งการครอบครองงาช้างที่อยู่ในความครอบครองของตนต่อพนักงานเจ้าหน้าที่โดยระบุจำนวนและขนาดพร้อมแนบภาพถ่ายงาช้าง เอกสารหลักฐานการได้มาโดยชอบด้วยกฎหมายซึ่งงาช้างในความครอบครองหรือเอกสารหลักฐานอื่นที่เกี่ยวข้องตามแบบแจ้งการครอบครองงาช้างแบบงช. ๑ ท้ายประกาศนี้ ณ ท้องที่ที่มีการครอบครอง ดังต่อไปนี้(๑) ในเขตกรุงเทพมหานคร ให้แจ้งที่กรมอุทยานแห่งชาติ สัตว์ป่าและพันธุ์พืช(๒) ในท้องที่จังหวัดอื่นให้แจ้งที่สำนักบริหารพื้นที่อนุรักษ์แห่งท้องที่นั้น(๓)สถานที่และวิธีการรับแจ้งอื่นตามที่อธิบดีประกาศกำหนดเพื่อการอำนวยความสะดวกแก่ประชาชนข้อ ๔ เอกสารหลักฐานการตามข้อ ๓ ได้แก่(๑) ตั๋วรูปพรรณหรือเอกสารอื่นใดที่แสดงว่างาช้างที่ครอบครองได้มาจากช้างตามกฎหมายว่าด้วยสัตว์พาหนะ(๒) ทำบันทึกชี้แจงรายละเอียดการได้มาโดยชอบด้วยกฎหมายของผู้ครอบครองพร้อมพยานบุคคลที่น่าเชื่อถืออย่างน้อยหนึ่งคนในกรณีที่ไม่สามารถนำเอกสารหลักฐานตาม (๑) มาแสดงได้ข้อ ๕ เมื่อได้รับแจ้งการครอบครองตามข้อ๓ แล้ว ให้เจ้าหน้าที่ตรวจสอบรายละเอียดข้อมูลในแบบแจ้งการครอบครองงาช้างและเอกสารหลักฐานต่างๆ เมื่อเห็นว่าครบถ้วนถูกต้องให้ลงทะเบียนการรับแจ้งการครอบครองงาช้างและออกใบรับแจ้งการครอบครองงาช้างตามแบบงช. ๒ ท้ายประกาศนี้ให้แก่ผู้แจ้งการครอบครองเพื่อเก็บไว้เป็นหลักฐานข้อ ๖ ให้พนักงานเจ้าหน้าที่ซึ่งอธิบดีมอบหมายตรวจสอบความถูกต้องของการแจ้งการครอบครองตามข้อ ๕ แล้วรายงานต่ออธิบดีเพื่อออกใบรับรองการครอบครองงาช้างตามแบบงช. ๓ ที่รัฐมนตรีประกาศกำหนดให้แก่ผู้แจ้งการครอบครองเก็บไว้เป็นหลักฐานแทนใบรับแจ้งการครอบครองงาช้าง แบบ งช.๒ โดยให้พนักงานเจ้าหน้าที่เรียกคืนแบบ งช. ๒ จากผู้แจ้งการครอบครองด้วยข้อ ๗ ในกรณีผู้แจ้งการครอบครองตามข้อ๕ หรือผู้ครอบครองตามข้อ ๖ ประสงค์จะโอนการครอบครอง เปลี่ยนแปลงสถานที่ครอบครองแปรสภาพ หรือเปลี่ยนรูปร่างงาช้างที่อยู่ในความครอบครอง ให้แจ้งเป็นหนังสือต่อเจ้าหน้าที่ณ สถานที่ตามข้อ ๓ให้พนักงานเจ้าหน้าที่ซึ่งอธิบดีมอบหมายดำเนินการบันทึกการเปลี่ยนแปลงหรือแก้ไขรายละเอียดต่างๆ ในทะเบียนการรับแจ้งการครอบครองงาช้าง ใบรับแจ้งการครอบครองงาช้างใบรับรองการครอบครองงาช้าง แล้วแต่กรณี ให้ถูกต้องตรงกับความเป็นจริง ทั้งนี้หากเห็นสมควรอาจรายงานต่ออธิบดีเพื่อออกเอกสารฉบับใหม่ให้แทนฉบับเดิมได้โดยระบุข้อความในเอกสารฉบับใหม่แสดงเหตุผลในการออกเอกสารดังกล่าวพร้อมระบุรายละเอียดการอ้างถึงเอกสารฉบับเดิมและให้เรียกเก็บคืนเอกสารฉบับเดิมไว้ด้วยข้อ ๘ ให้ผู้ครอบครองงาช้างจัดทำเครื่องหมายงาช้างในความครอบครองของตนตามวิธีการที่กำหนดไว้ในข้อ ๙กรณีเครื่องหมายงาช้างที่อยู่ในความครอบครองของตนชำรุดหรือสูญหายให้ผู้ครอบครองแจ้งต่อพนักงานเจ้าหน้าที่เพื่อตรวจสอบความถูกต้องและให้ผู้ครอบครองจัดทำเครื่องหมายงาช้างนั้นใหม่ตามวิธีการที่กำหนดไว้ในข้อ ๙และแจ้งต่อพนักงานเจ้าหน้าที่เพื่อตรวจสอบความถูกต้องกรณีผู้ครอบครองประสงค์จะให้เจ้าหน้าที่จัดทำเครื่องหมายงาช้างในความครอบครองของตนให้แจ้งต่อเจ้าหน้าที่เพื่อดำเนินการได้โดยผู้ครอบครองต้องเป็นผู้รับผิดชอบค่าใช้จ่ายในการดำเนินการดังกล่าวข้อ ๙ การจัดทำเครื่องหมายงาช้างให้ใช้วิธีการดังต่อไปนี้(๑) ติดสติ๊กเกอร์ หรือตอกรหัสหมายเลขพร้อมจัดทำบันทึกรายละเอียดลักษณะ ขนาด น้ำหนัก(๒) กรณีที่ไม่สามารถใช้วิธีทำเครื่องหมายตาม (๑) ได้ให้ใช้วิธีถ่ายภาพ หรือวิธีการอื่นใดที่เหมาะสม พร้อมจัดทำบันทึกรายละเอียดลักษณะขนาด น้ำหนักข้อ ๑๐ กรณีใบรับแจ้งการครอบครองงาช้างหรือใบรับรองการครอบครองงาช้างที่ออกตามประกาศฉบับนี้ชำรุดหรือสูญหายให้ผู้แจ้งการครอบครองแจ้งต่อพนักงานเจ้าหน้าที่พร้อมแนบสำเนาเอกสารการแจ้งความลงบันทึกประจำวันให้พนักงานเจ้าหน้าที่ซึ่งอธิบดีมอบหมายดำเนินการตรวจสอบความถูกต้องและรายงานต่ออธิบดีเพื่อพิจารณาออกใบแทนเอกสารดังกล่าวหรือพิจารณาออกฉบับใหม่ให้แทนฉบับเดิมได้ตามที่เห็นสมควรประกาศณ วันที่ ๒๒ มกราคม พ.ศ. ๒๕๕๘นิพนธ์โชติบาลอธิบดีกรมอุทยานแห่งชาติสัตว์ป่า และพันธุ์พืช[เอกสารแนบท้าย]๑. แบบแจ้งการครอบครองงาช้าง (แบบ งช. ๑)๒. ใบรับแจ้งการครอบครองงาช้าง (แบบ งช.๒)(ดูข้อมูลจากภาพกฎหมาย)ปริยานุช/ผู้จัดทำ๒๙ มกราคม ๒๕๕๘วิศนี/ผู้ตรวจ๔ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒ ง/หน้า ๒๐/๒๗ มกราคม ๒๕๕๘